stanford-oval/wikipedia huggingface dataset:
Tuynhuys
Aiheesta muualla

Wikimedia Commonsissa on kuvia tai muita tiedostoja aiheesta .
The Presidency – Republic of South Africa: Offices (Arkistoitu – Internet Archive) (englanniksi)
Tuxtla Gutiérrez

| Tuxtla Gutiérrez Tuxtla |
| --- | --- |

 Tuxtla Gutiérrez
 Koordinaatit: 16°45′N, 93°6′W 
Valtio:  Meksiko
Osavaltio:  Chiapas
Korkeus:  530 m
Väkiluku (2014):  585 400
Infobox OKVirheellinen NIMI-arvo: 
Tuxtla Gutiérrez on Chiapasin osavaltion pääkaupunki Meksikossa. Vuonna 2014 siellä oli 585 400 asukasta.
Kaupunki sijaitsee 530 metrin korkeudessa vajaat 400 km Oaxacasta itään. Se on osavaltiossaan paitsi hallinnollinen, myös kaupan ja teollisuuden keskus. Kun Chiapasin kaakkoisosasta löytyi öljyä ja maakaasua 1900-luvun lopulla, Tuxtlan taloudellinen merkitys kasvoi.
Aiheesta muualla

Kuvia tai muita tiedostoja aiheesta Tuxtla Gutiérrez Wikimedia Commonsissa
Tuuli Tuominen

Tuuli Tuominen (s. 11. toukokuuta 2001) on suomalainen lentopalloilija, pelipaikaltaan yleispelaaja ja pituudeltaan 175-senttimetrinen. Hän on pelannut Mestaruusliigassa pihtiputaalaisen Liigaplokin joukkueessa kaudella 2019–2020 ja Hämeenlinnan Lentopallokerhossa kaudesta 2020–2021 alkaen. Hänen kasvattajaseuransa on järvenpääläinen Blues Volley. Tuominen saavutti SM-pronssia vuosina 2021 ja 2022.
UmJammer Lammy

Um Jammer Lammy (jap. ウンジャマ・ラミー, Un Jama Ramī) on NanaOn-Shan kehittämä ja Sony Computer Entertainmentin PlayStation-pelikonsolille vuonna 1999 julkaisema rytmivideopeli. Pelissä on jälleen mukana musiikkituottaja ja pelisuunnittelija Masaya Matsuura ja taiteilija Rodney Alan Greenblat. Namcon kanssa kehitetty pelihalliversio nimeltään Um Jammer Lammy Now! julkaistiin Japanissa joulukuussa 1999. Peli sai kriitikoilta yleisesti myönteisiä arvosteluja.
Tiivistymisjuova

Taivaalle piirtyvä suihkukoneen tiivistymisjuova.
B-17-potkuripommikoneiden jättämiä tiivistymisjuovia toisen maailmansodan ajalta (1944).
Vasemmalla taivas 18.4.2010 ilmaliikenteen ollessa suljettu; oikealla 29.4.2010 liikenne palautettu. Würzburg, Saksa.
Lentokoneen supistuma.
Tiivistymisvana eli tiivistymisjuova, joskus myös tiivistysvana, on lentokoneen tietyissä olosuhteissa aiheuttama pilvi. Se syntyy lentokoneen pakokaasun sisältämän vesihöyryn tiivistyessä nestemäisiksi vesipisaroiksi sopivissa kosteus- ja lämpötilaoloissa. Pakokaasussa olevat muut hiukkaset toimivat tiivistymisytiminä. Tiivistymisjuovia syntyy tyypillisimmin 8–12 kilometrin korkeudessa.
Syntymekanismi

Juovan tiivistyminen muistuttaa prosessia, jossa hengitysilmasta muodostuu silminnähtävää höyryä pakkassäällä. Prosessin kannalta on tärkeää, että vesihöyryn kyllästymisosapaine riippuu lämpötilasta: pienempi ominaiskosteus riittää kyllästystilaan kylmemmässä ilmassa. Siksi voidaan saada aikaan kyllästystila sekoittamalla kahta alikyllästynyttä ilmaa. Pakoputkesta tuleva ilma on lämmintä ja sen kosteussisältö (g/m³) on suuri, vaikka suhteellinen kosteus on alle 100 %. Ympäröivä ilma on kylmää ja siinä on hyvin vähän vesihöyryä – siinäkin on suhteellinen kosteus alle 100 %. Näiden ilmojen sekoittumisesta voi syntyä seos, jonka lämpötila on sellainen, että ilmaseoksen vesimäärä riittää 100 % suhteellisen kosteuden saavuttamiseen.
Kuivassa ilmassa tiivistymisjuova on hyvin lyhytkestoinen ja haihtuu usein viimeistään minuuttien kuluttua, mutta kosteassa ne säilyvät pitkään, jopa tunteja. Sopivissa oloissa tiivistymisjuovien hiukkasiin alkaa tiivistyä lisää kosteutta ympäröivän ilman vesihöyrystä, ja ne laajenevat peittäen merkittäviä osia taivaasta untuvapilven alle. Tällaisten pilvien määrä voi jo vaikuttaa ilmastoon. Vaikutus on sekä lämmittävä että jäähdyttävä, ja nettovaikutuksen suunnasta on käyty keskustelua.
Esiintyminen

Tiivistymisjuovien esiintymistä voidaan ennustaa Applemanin kaavion avulla, kun tunnetaan ilman lämpötila ja kosteus eri korkeuksilla (nämä tiedot saadaan radioluotausten avulla tai säänennustusmallista). Applemanin kaavio on kehitetty 1950-luvun alussa Yhdysvalloissa. Tiivistymisjuovien esiintyminen on tärkeää sotilasilmailulle: jäljitysharjoituksissa ei haluta antaa liian helppoja vinkkejä maalikoneen liikkeistä, ja tiedustelutehtävissä koneet haluavat pysyä piilossa vastapuolelta.
Chemtrails- eli kemikaalivanasalaliittoteoriaan uskovat väittävät, että tiivistymisjuovat sisältävät todellisuudessa suuria määriä haitallisia kemikaaleja, joita maailman eliitti, hallitukset tai muut tahot sekoittavat niihin. Tutkijoiden mukaan todisteita tästä ei kuitenkaan ole.
Kirjallisuutta

H. Appleman, 1953: The formation of exhaust condensation trails by jet aircraft, Bull. Am. Met. Soc, Vol 34, No.1, Jan 1953, pp. 14-20
Aiheesta muualla

Wikimedia Commonsissa on kuvia tai muita tiedostoja aiheesta .
Jet of steam from a boiling flask www.practicalphysics.org-sivusto. Arkistoitu 13.6.2010. Viitattu 21.6.2010.
Tunduru

| Tunduru |
| --- | --- |
 Tunduru
 Koordinaatit: 11°04′S, 37°21′E 
Valtio:   Tansania
Alue:  Ruvuman alue
Piirikunta:  Tundurun piirikunta
Väkiluku (2012):  30 761
Aikavyöhyke:  UTC+3
 
 Ruvuma.go.tz 
Infobox OKVirheellinen NIMI-arvo: 
Tunduru on kaupunki Tansaniassa. Vuonna 2012 siellä oli 30 761 asukasta. Tunduru sijaitsee Etelä-Tansaniassa, lähellä Mosambikin rajaa. Kaupunki kuuluu Ruvuman alueeseen ja on Tundurun piirikunnan hallinnollinen keskus. Kaupunki koostuu kahdesta Tundurun piirikunnan osa-alueesta: Itä- ja Länsi-Mlingotista.
Todd Martin

| Todd Martin |
| --- | --- |

Henkilötiedot
Syntynyt: 8. heinäkuuta 1970  Hinsdale 
Tennispelaaja
Pituus:  198  cm
Paino:  91 kg
Kätisyys:  oikeakätisyys, kahden käden rysty
Ammattilaisena:  1990–
Palkintorahat:  8 232 355 USD
Kaksinpeli
Voitot/tappiot:  411–234
Nelinpeli
Voitot/tappiot:  100–85
Aiheesta muualla
ITF
ATP
Todd Christopher Martin (s. 8. heinäkuuta 1970 Hinsdale, Illinois) on yhdysvaltalainen tennispelaaja. Hän voitti ammattilaisurallaan kahdeksan ATP-turnausta kaksinpelissä ja viisi nelinpelissä ja keräsi palkintorahoja yhteensä 8 232 355 Yhdysvaltain dollaria. Martin lopetti uransa vuonna 2004.
Martin pelasi tennistä Illinoisissa sijaitsevan Northwestern-yliopiston tennisjoukkueessa kaksi vuotta ennen siirtymistään ammattilaiseksi vuonna 1990. Hän voitti ensimmäisen huipputason kaksinpeliturnauksensa vuonna 1993 Coral Springsissä Floridassa.
Vuonna 1994 Martin selviytyi Australian avointen loppuotteluun, jonka hän hävisi maanmiehelleen Pete Samprasille suoraan kolmessa erässä. Myöhemmin samana vuonna hän selviytyi semifinaaleihin sekä Wimbledonissa että Yhdysvaltain avoimissa ja voitti Queen’s Clubin ja Memphisin kaksinpeliturnaukset.
Martin oli vuonna 1995 osa Yhdysvaltain Davis Cupin voittanutta joukkuetta. Hän selviytyi samana vuonna myös Grand Slam Cupin loppuotteluun, jonka hävisi Goran Ivaniševićille suoraan kolmessa erässä.
Hän pelasi toistamiseen Wimbledonin semifinaalissa vuonna 1996. Hän oli sivussa suurimman osan vuodesta 1997 loukkaantumisen vuoksi, mutta palasi vahvasti seuraavana vuonna voittaen kaksinpelinturnaukset Barcelonassa ja Tukholmassa.
Martin pelasi vuonna 1999 Yhdysvaltain avointen loppuottelussa, jossa hän kohtasi maanmiehensä Andre Agassin. Agassi voitti Martinin tasaisessa viisi erää kestäneessä kamppailussa. Martin voitti samana vuonna Sydneyn kaksinpeliturnauksen ja kohosi maailmanlistalla korkeimmillaan sijalle neljä, mikä jäi hänen uransa parhaaksi saavutukseksi.
Peliuransa ohella Martin toimi ATP:n pelaajaneuvoston puheenjohtajana vuosina 1995–1997 ja 1998–1999. Vuonna 2014 hänet valittiin International Tennis Hall of Famen puheenjohtajaksi.
Grand Slam -loppuottelut > Kaksi tappiota

| Vuosi | Turnaus | Finaalivastustaja | Lopputulos |
| --- | --- | --- | --- |
| 1994 | Australian avoimet |  Pete Sampras | 7–6, 6–4, 6–4 |
| 1999 | Yhdysvaltain avoimet |  Andre Agassi | 6–4, 6–7, 6–7, 6–3, 6–2 |
Aiheesta muualla

Kuvia tai muita tiedostoja aiheesta Todd Martin Wikimedia Commonsissa
Tux Racer

| Tux Racer |
| --- | --- |

Kehittäjä:  Jasmin Patry
Julkaisija:  Sunspire Studios
Säveltäjä:  Zhaytee
Pelimoottori:  OpenGL
Julkaistu:  2000
Lajityyppi:  ajopeli ja talviurheilupeli (d)
Pelimuoto:  yksinpeli
Alusta:  Alustariippumaton
Lisenssi:  GNU General Public License
Jakelumuoto:  Digitaalinen lataus ja CD-levy
Lisää peliartikkeleitaVideopelien teemasivulla
Infobox OK  : 
Tux Racer on kolmiulotteinen tietokonepeli, jossa lasketaan Tux-pingviinillä (Linuxin maskotilla) mäkeä. Peli on tehty Linuxille, OS X:lle ja Windowsille. Pelin aiemmat versiot ovat vapaalla koodilla, mutta nykyään peliä kehittää kaupallinen yritys.
Aiheesta muualla

Wikimedia Commonsissa on kuvia tai muita tiedostoja aiheesta .
ilmaisen Tux Racerin vanhat kotisivut
Tuxin Alpit

Lizumer Reckner (2 886 m)
Kellerjochhütte
Tuxin Alpit (saks. Tuxer Alpen) on Itäisiin Alppeihin kuuluva vuoristoalue Itävallassa.
Vuoristoalueen korkein huippu on Lizumer Reckner (2 886 m; koordinaatit 47°10′N, 11°38′E).
Aiheesta muualla

Kuvia tai muita tiedostoja aiheesta Tuxin Alpit Wikimedia Commonsissa
Together We’ll Never

| ”Together We’ll Never” Green River |
| --- | --- | --- |

Singlen tiedot
 Albumilta: Rehab Doll
 Julkaistu: marraskuu 1986
 Tuottaja(t): Jack Endino, Bruce Calder
 Tyylilaji: grunge
 Kesto: 06.39
 Levy-yhtiö: Tasque Force
Together We’ll Never on grunge-yhtye Green Riverin single. Se julkaistiin marraskuussa 1986, ja se esiintyi myös yhtyeen 1988 julkaisemalla albumilla Rehab Doll.
Singlen B-puoli on the The Dead Boys -cover ”Ain’t Nothing to Do”. Se julkaistiin Green Riverin kokoelmalevyllä Rehab Doll/Dry As a Bone vuonna 1990.
Kappaleet

Together We’ll Never – 4.01 (säv. Green River)
Ain’t Nothing to Do – 2.38 (säv. Stiv Bators, Cheetah Chrome)
Kokoonpano

Mark Arm – laulu
Stone Gossard – kitara
Bruce Fairweather – kitara
Jeff Ament – basso
Alex Vincent – rummut
Thomaz Bellucci

| Thomaz Bellucci |
| --- | --- |

Henkilötiedot
Syntynyt: 30. joulukuuta 1987 (ikä 36)
Kansalaisuus:   Brasilia
Tennispelaaja
Pituus:  188 cm
Paino:  82 kg
Kätisyys:  vasen
Ammattilaisena:  2005–
Palkintorahat:  5 359 133 USD
Kaksinpeli
Paras sijoitus:  21. (26.7.2010)
Turnausvoittoja:  3
Voitot/tappiot:  200–217
Grand Slam -turnauksissa
Australian avoimet:  2. kierros (2010, 2011, 2012, 2014, 2016)
Ranskan avoimet:  4. kierros (2010)
Wimbledon:  3. kierros (2010)
Yhdysvaltain avoimet:  3. kierros (2015)
Nelinpeli
Voitot/tappiot:  63–83
Aiheesta muualla
ITF
ATP
Thomaz Cocchiarali Bellucci (s. 30. joulukuuta 1987 Tietê) on brasilialainen tennispelaaja. Parhaimmillaan hän on ollut ATP-maailmanlistalla sijalla 21. Hän on voittanut urallaan kolme ATP-turnausta. Grand Slam -turnauksissa hän on selviytynyt kerran neljännelle kierrokselle asti.
Tennisura > 2008

Wimbledonissa 2008 Bellucci selviytyi toiselle kierrokselle voitettuaan Igor Kunitsynin lukemin 7–6(5), 7–6(5), 3–6, 6–2. Toisella kierroksella hän hävisi Simon Stadlerille lukemin 6–3, 3–6, 1–6, 7–6(5), 6–8. Bellucci edusti maataan kaksinpelissä kesäolympialaisissa 2008, mutta hävisi ensimmäisen kierroksen ottelunsa slovakialaiselle Dominik Hrbatýlle 6–2, 4–6, 2–6. Yhdysvaltain avoimissa 2008 Bellucci selviytyi toiselle kierrokselle voitettuaan Oscar Hernándezin. Toisella kierroksella hän hävisi Juan Martín del Potrolle.
Tennisura > 2009

Helmikuussa 2009 Bellucci selviytyi ensimmäisen kerran ATP-turnauksen loppuotteluun, Costa do Sauípen ATP-turnauksessa. Turnauksen puolivälierissä hän voitti entisen maailmanlistan ykkösen Juan Carlos Ferreron, välierissä Frederico Gilin. Loppuottelun hän hävisi espanjalaiselle Tommy Robredolle lukemin 3–6, 6–3, 4–6.
Heinä-elokuussa 2009 Bellucci voitti Gstaadin ATP-turnauksen. Turnauksen puolivälierissä saksalainen Nicolas Kiefer joutui luovuttamaan ottelun Belluccille ollessaan voitolla numeroin 6–3, 0–1. Välierissä Bellucci voitti venäläisen Igor Andrejevin numeroin 6–4, 7–5. Loppuottelussa hän voitti saksalaisen Andreas Beckin numeroin 6–4, 7–6(2).
Yhdysvaltain avoimissa 2009 hän voitti ensimmäisellä kierroksella Lu Yen-hsunin, mutta hävisi toisella kierroksella Gilles Simonille.
Tennisura > 2010

Ranskan avoimissa Bellucci voitti kolmannella kierroksella Ivan Ljubičićin, mutta hävisi neljännellä kierroksella Rafael Nadalille 6–2, 7–5, 6–4. Aiemmin hän oli jäänyt Ranskan avoimissa avauskierrokselle. Wimbledonissa hän pääsi kolmannelle kierrokselle asti, mutta hävisi sitten kuudenneksi sijoitetulle Robin Söderlingille. Yhdysvaltain avointen ensimmäisellä kierroksella hän voitti Tim Smyczekin, mutta hävisi toisella kierroksella Kevin Andersonille.
Tennisura > 2011

Australian avoimissa hän voitti Ricardo Mellon, mutta hävisi toisella kierroksella viisieräisen ottelun Jan Hernychille.
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 2. elokuuta 2009 | Gstaad, Sveitsi | Massa |  Andreas Beck | 6–4, 7–6(2) |
| 2. | 7. helmikuuta 2010 | Santiago, Chile | Massa |  Juan Mónaco | 6–2, 0–6, 6–4 |
| 3. | 22. heinäkuuta 2012 | Gstaad, Sveitsi | Massa |  Janko Tipsarević | 6–7(6), 6–4, 6–2 |
Aiheesta muualla

Kuvia tai muita tiedostoja aiheesta Thomaz Bellucci Wikimedia Commonsissa
Thomaz Belluccin kotisivut (Arkistoitu – Internet Archive)
Tuzjärvi

| Tuzinjärvi |
| --- | --- |
 Tuzinjärvi satelliittikuvassa vuodelta 1994.
Valtiot:  Turkki 
Paikkakunta:  Konyan maakunta, Ankaran maakunta ja Aksarayn maakunta 
Koordinaatit:  38°50′00″N, 33°20′00″E
Mittaustietoja
Pinnankorkeus:  905  m 
Pituus:  80  km
Leveys:  50  km 
Pinta-ala:  1 500 km2 
Suurin syvyys:  2  m 
 fiTuzinjärvi 
Tuzjärvi (turk. Tuz Gölü) on kuivunut järvi Turkissa. Se sijaitsee Aksarayn, Ankaran ja Konyan maakuntien rajalla. Tuzjärvi oli Turkin toiseksi suurin järvi, pinta-alaltaan on 1 500 neliökilometriä. Järvi oli 905 metrin korkeudella merenpinnasta ja tavallisesti sen pituus oli noin 80 ja leveys 50 kilometriä. 
1990-luvulta lähtien järven pinta-ala kutistui jatkuvasti ilmastonmuutoksen ja maanviljelyksen seurauksena ja vuonna 2021 kuivui kokonaan.
Järvi oli nimensä mukaisesti (turk. tuz = suola) erittäin suolainen.
Aiheesta muualla

Kuvia tai muita tiedostoja aiheesta Tuzjärvi Wikimedia Commonsissa
Tylochromis aristoma

| Tylochromis aristoma> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Tylochromis
Laji::  aristoma
Kaksiosainen nimi
 Tylochromis aristoma  Stiassny, 1989 
Katso myös
   Tylochromis aristoma Wikispeciesissä  
Infobox OKNimi-testi OKIUCN-testi OK: 
Tylochromis aristoma on kirjoahventen (Cichlidae) heimoon kuuluva makeissa vesissä elävä kalalaji.
Tylochromis aristoma voi kasvaa korkeintaan 19,3 senttimetrin mittaiseksi. Lajilla on selkäevässään 13–16 piikkiruotoa ja 12–14 pehmeää ruotoa. Peräevässä on seitsemän pehmeää ruotoa.
Tylochromis aristoma -lajia tavataan ainoastaan Kongon demokraattisesta tasavallasta. Laji käyttää ravinnokseen kasveja ja hyönteisten toukkia. Kansainvälinen luonnonsuojeluliitto IUCN on luokitellut sen elinvoimaiseksi lajiksi.
Tyhjän tilan kammo

Tyhjän tilan kammolla  eli horror vacuilla tarkoitetaan taiteessa teoksia, joiden koko pinta on täytetty ja tukahdutettu kuvioilla. Tyhjän tilan kammo on tavallaan minimalismin vastakohta.
Tomi Pohjalainen

| Tomi Pohjalainen> Henkilötiedot |
| --- | --- |
Syntynyt: 03.01.1983. [lähde? ] Helsinki
Kansalaisuus:  Suomi
Uran tiedot
Laji:  Futsal
Seura:  Someron Voima (SoVo Futsal)
Kilpauran kesto:  Golden Futsal Team, AC Vantaa, AC Stoppi, AC Stasi, Kelohonka, JAH FC
Saavutukset
Voitot:  SM-Pronssi Futsal-liiga, 4. sija Futsal-liiga, Futsal Cup välierä
Tomi Pohjalainen on suomalainen futsal-pelaaja. Hän on pelipaikaltaan maalivahti. Kaudella 2015–2016 Pohjalainen voitti Sm-pronssia Someron Voiman  joukkueessa. Saavutus oli SoVo:n historian ensimmäisen Sm-tasolla. Kaudella 2014–2015 Pohjalainen edusti espoolaista Golden Futsal Teamia. Joukkue sijoittui Futsal-liiga:ssa neljänneksi.
Tyhjät sukat

Tyhjät sukat on Disneyn lyhytelokuva vuodelta 1927, jota pidettiin kadonneena vuoteen 2014 asti. Elokuva kestää viisi ja puoli minuuttia. Siinä seikkailee Osku Kani.
Vuonna 2014 Norjan kansalliskirjaston arkistoista löydettiin lähes kokonainen versio elokuvasta, josta puuttuu noin minuutti elokuvan keskivaiheilta. Aikaisemmin elokuvasta on ollut tallessa vain 25 sekunnin katkelma nykytaiteen museo MoMan kokoelmissa New Yorkissa.
Tyllihyyppä

| Tyllihyyppä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Hyypät Vanellus
Laji::  cayanus
Kaksiosainen nimi
 Vanellus cayanus  (Latham, 1790) 
Katso myös
   Tyllihyyppä Wikispeciesissä   Tyllihyyppä Commonsissa 
Infobox OKNimi-testi OKIUCN-testi OK: 
Tyllihyyppä (Vanellus cayanus) on eteläamerikkalainen kahlaaja. Sen elinympäristö käsittää Andien itäpuolen Itä-Kolumbiasta Amazonin suistoon, ja sieltä etelään Kaakkois-Brasiliaan, Paraguayhin ja Argentiinan koilliskolkkaan. Lajin holotyypin kuvaili John Latham Cayennesta 1790.
Twitter Files

Twitter Files on sarja liikemies Elon Muskin tviittejä, jossa hän teki paljastuksia Twitter-yhtiön sisäisistä käytännöistä ennen tekemäänsä yrityksen ostoa. Ensimmäinen paljastus koski uutista Hunter Bidenin kannettavasta tietokoneesta. Twitter esti täysin New York Post -lehden uutisen Bidenin väitetystä korruptiosta ”disinformaationa” ennen Yhdysvaltain presidentinvaaleja, jossa hänen isänsä Joe Biden oli ehdokkaana.
Seuraavat paljastukset koskivat sitä miten Twitter asetti tiettyjä tunnuksia ”mustalle listalle” ja niiden näkymistä rajoitettiin (ns. ”shadowban”). Tili voitiin asettaa mustille listoille siten, että niiden "trendaaminen" estettiin tai ne eivät näkyneet hakutuloksissa. Mustalla listalla oli ainakin konservatiiveja, Stanfordin yliopiston professori Jay Bhattacharya, joka vastusti koronasulkuja ja Chaya Raichikin omistama Libs of TikTok -parodiatili, joka julkaisi suvaitsevaiston ja seksuaalivähemmistöaktivistien ylilyöntejä.
Paljastukset kolmannesta viidenteen koskivat tapahtumaketjua, joka johti Yhdysvaltain presidentti Donald Trumpin estämiseen Twitteristä ja miten Twitterin työntekijät reagoivat tammikuun 6. Yhdysvaltain kongressitalon valtaukseen.[lähde? ]
Kuudes paljastus kertoi Yhdysvaltain liittovaltion poliisin ottaneen yhteyttä Twitteriin ja kehottaneen sulkemaan Yhdysvaltain vaalivilppiä käsitelleitä tai sillä vitsailleita tilejä.
Seitsemäs paljastus käsitteli sitä, miten FBI ja Yhdysvaltain tiedusteluyhteisö pyrkivät estämään Hunter Bidenin kannettavaa tietokonetta koskevat paljastukset.
Kahdeksas paljastus koski sitä, miten Twitter nosti esiin Yhdysvaltain armeijan USCENTCOMin valetilien lähettämää propagandaa Lähi-idässä.
Tuuli auringosta

| Tuuli auringosta |
| --- | --- |

Kirjailija:  Arthur C. Clarke
Kieli:  suomi
Kustantaja:  WSOY
Julkaistu:  1996
Sivumäärä:  291
ISBN:  951-0-20245-2
Löydä lisää kirjojaKirjallisuuden teemasivulta
Tuuli auringosta on kokoelma Arthur C. Clarken novelleja. Teoksen suomentaja on Ilkka Äärelä ja sen on toimittanut Juhani Hinkkanen.
Englanninkieliset alkuteokset

Expedition to Earth, 1953
Reach for Tomorrow, 1956
Report on Planet Three and Other Speculations, 1972
The Other Side of the Sky, 1958
The Wind from the Sun: Stories of the Space Age, 1972
Voices from the Sky: Previews of the Coming Space Age, 1965
Tyhjötislaus

Suurikokoinen tyhjiötislaustorni Fawleyn öljynjalostamossa Englannissa
Tyhjötislaus tai alipainetislaus on tislausmenetelmä, jossa hyödynnetään pienennettyä painetta, mikä laskee useimpien nesteiden kiehumispistettä. Kuten tislaus muutenkin, tyhjötislaus erottelee aineita toisistaan kiehumispisteiden erojen perusteella. Tyhjötislausta käytetään, kun tislauksessa erotettavan aineen kiehumispistettä on vaikea saavuttaa, tai se aiheuttaa yhdisteen hajoamisen, tai yksinkertaisesti energiansäästön vuoksi, kun pienemmän paineen ansiosta lämmitystä tarvitaan vähemmän. Paineen pienentäminen laskee yhdisteiden kiehumispisteitä. Kiehumispisteen alenema on laskettavissa Clausiuksen–Clapeyronin yhtälön avulla.
Tyhjötislaus tavallisesti parantaa hyötysuhdetta, ja meriveden tyhjötislaus on yksi tehokkaimmista meriveden suolanpoiston menetelmistä. Tyhjötislausta on käytetty myös hiilidioksidin erottamiseen vedestä. Öljynjalostusteollisuus hyödyntää tyhjötislausta raakaöljyn jakeiden erottelussa. Tyhjötislaus on oleellinen myös mäntysuovan valmistuksessa.
Tor Obrestad

| Tor Obrestad |
| --- | --- |
 Tor Obrestad
Henkilötiedot
Syntynyt: 12. helmikuuta 1938 Hå, Norja
Kuollut: 25. tammikuuta 2020 (81 vuotta) Hå, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Tor Obrestad (12. helmikuuta 1938 Hå, Norja – 25. tammikuuta 2020 Hå, Norja) oli norjalainen kirjailija. Hänen tuotantonsa on kokeilevaa ja etsivää. Hän kirjoitti runoja, novelleja ja romaaneja, myös puolidokumentaarista proosaa, kuten Sauda! Streik! (1972).
Tyhmyyden ensyklopedia

| Tyhmyyden ensyklopedia> De Encyclopedie van de Domheid |
| --- | --- |

Alkuperäisteos
Kirjailija:  Matthijs van Boxsel
Kieli:  filosofia
Julkaistu:  1999
Suomennos
Suomentaja:  Antero Helasvuo
Kustantaja:  Atena Kustannus
Julkaistu:  2005
Ulkoasu:  kovakantinen
Sivumäärä:  240
ISBN:  951-796-392-0
Löydä lisää kirjojaKirjallisuuden teemasivulta
Tyhmyyden ensyklopedia (alkuteos De Encyclopedie van de Domheid, 1999) on Matthijs van Boxselin kirjoittama tyhmyyttä käsittelevä kirja. Nimensä mukaisesti kirja on ensyklopediamainen. Kirja jakautuu kahdeksaan jokseenkin itsenäiseen osaan, jotka koostuvat noin sivun mittaisista esseemäisistä kappaleista. Kirjan kuvitus koostuu lähinnä maalauksista ja historiallisista kuvista ja piirroksista.
Satiiria ja ensyklopediaa käsittelevässä osassa van Boxsel toteaa: "Jos ensyklopedian on mieli nousta irrallisten tosiseikkojen kokoelmaa korkeammalle, erillisissä artikkeleissa täytyy olla ristiviitteitä toisiinsa." Näin maailmankaikkeus rekonstruoidaan järjellisten suuntaviivojen eli asiayhteyksien eikä aakkosellisen järjestyksen mukaan. Yksityinen ensyklopedisti lisää ja järjestelee sekä yhdistelee informaatiota selkeäksi ja kytkökselliseksi kuvaksi maailmasta luottaessaan, että ajan myötä tietoon muodostuu järjestystä.
Ensyklopedian ongelmaksi hän mainitsee sen, että ensyklopedisti muuttaa maailmaa, jota haluaa kartoittaa. Ensyklopedian nykytilasta hän kirjoittaa: "Ensyklopedia palvelee enää vain rahvaanomaistamista. Ne ajat, jolloin joku saattoi muuttaa maailmankuvaansa ensyklopediaa lukemalla, ovat jääneet kauas taakse. Edistysuskon symbolista, joka se kerran oli, se on muuttunut takapajuisuuden symboliksi: puoleksitoista metriksi tekonahkaan sidottuja painoarkkeja, hyllyn koristeeksi, ilmaisena kirjatukenaan Rodinin Ajattelijan jäljennös."
Satiiria van Boxsel pitää yrityksenä panna asiat järjestykseen kärjistämällä kaikki kieroutumat huumorin ja paradoksin keinoin. Satiirin tulee pilkata kaikkea ja jokaista. Itseään pilkatessa se menettää voimansa.
Yhdistettynä satiiri ja ensyklopedia muodostavat Tyhmyyden ensyklopedian, joka kykenee kaikenkattavuuteen sillä siinä myönnetään, ettei lopullista korkeaa totuutta ole, vaan kulttuuri muodostuu tämän olemattoman totuuden etsintäretkistä.
Kirja julkaistiin suomeksi 2005 ja samana vuoden lokakuussa Matthijs van Boxsel vieraili Suomessa Helsingin kirjamessuilla.